**РАЙОННА ИЗБИРАТЕЛНА КОМИСИЯ**

**П Р О Т О К О Л**

**№ 28**

**07.04.2017г.**

Днес, 07 април 2017 г. в 17:00 часа се проведе заседание на Районна избирателна комисия гр. Шумен, назначена с Решение № 4215 - НС от 03.02.2017г. на ЦИК.

На заседанието присъстваха:

|  |  |
| --- | --- |
| ПРЕДСЕДАТЕЛ | Василина Иванова Кънчева |
| ЗАМ. ПРЕДСЕДАТЕЛ: | Георги Петков Иванов |
| СЕКРЕТАР: | Ахмед Метинов Джамбазов |
| ЧЛЕНОВЕ: | Мариела Любчева Великова  Дилян Росенов Нанев  Иван Асенов Найденов  Десислава Стоянова Василева  Ана Иванова Калимарова  Несрин Исмаил Халидова  Юлиян Снежанов Русев |

|  |  |
| --- | --- |
|  |  |

На лице е необходимия кворум по чл. 85, ал. 3 от ИК. Заседанието протече при следния дневен ред.

1. Постъпило на 04.04.2017г. постановление за отказ от образуване на Досъдебно производство от Районна прокуратура – гр. Велики Преслав, изпратено по компетентност със сигнал за допуснати нарушения, изразяващи се в превозване да гласоподаватели до изборната секция на с. Менгишево, общ. Върбица, обл. Шумен.

2. Постъпило на 04.04.2017г. постановление за отказ от образуване на Досъдебно производство от Районна прокуратура – гр. Велики Преслав, изпратено по компетентност със сигнал за допуснати нарушения, изразяващи се в незаконна агитация, чрез поставен „бадж“ с номер 9 на дрехите на избирател, който се явил така в избирателната секция в с. Бяла река, общ. Върбица, обл. Шумен.

По точка 1 от дневния ред, Сигнал по преписка вх. № 194/2017г. по описа на РУ – Велики Преслав е подаден във връзка с постъпили данни за извършена агитация в изборния ден от лицето Ахмед Хамди Хамза от с. Бяла Река – председател на СИК. В сигнала се сочи, че на 26.03.2017г. около 14:30 ч. в избирателната секция се е явил Шефкет Хюсеин Хюсеин от с. Бяла Река. На дрехата му в областта на гърдите Хюсеин носел стикер с надпис № 9 „ДПС“ и квадратче със знак „Х“. Ахмед Хамза, като председател на секцията възприел горното като явна агитация. По този повод пред вратата на секцията направил забележка на Хюсеин. Последният свалил табелката с надписа. След това влязъл в секцията за да гласува. Това станало достояние и на кмета на селото Х. Хюсеин, който също бил там за да упражни правото си на глас. В секцията не имало други лица. Няма информация, че други лица са видели табелката в района на изборната секция.

След като се запозна с приложените към изпратената преписка по извършена полицейска проверка по преписка вх. № 194/2017г. по описа на РУ – Велики Преслав, РИК – Шумен установи, че в приложените сведения, липсват данни за реална обществена опасност на извършеното от Шефкет Хюсеин. Същото представлява нарушение на чл. 182, ал.4 от ИК. – извършване на агитация в изборния ден. Нарушителят е преустановил нарушението когато му е отправена забележка от страна на председателят на комисията. Предвид горното РИК – Шумен счита, че следва да се приложи разпоредбата на чл. 28 буква „а“ от ЗАНН. Изготви се проект на решение.

Председателят на РИК подложи проекта на поименно гласуване.

Гласуване:

|  |  |  |
| --- | --- | --- |
| ПРЕДСЕДАТЕЛ  ЗАМ. ПРЕДСЕДАТЕЛ: | Василина Иванова Кънчева  Георги Петков Иванов | За  За |
|  |  |  |
| СЕКРЕТАР: | Ахмед Джамбазов | За |
| ЧЛЕНОВЕ: | Мариела Любчева Великова | За |
|  | Дилян Росенов Нанев  Иван Асенов Найденов  Десислава Стоянова Василева  Ана Иванова Калимарова  Несрин Исмаил Халидова  Юлиян Снежанов Русев | За  За  За  За  За  За |

В резултат на това гласуване РИК Шумен взе Решение № 144 от 07.04.2017г.

По т.2 от дневния ред, Председателят на РИК докладва, че Сигнал по преписка вх. № 193/2017г. по описа на РУ – Велики Преслав е подаден във връзка с постъпил сигнал на номер 112 от Шенол Мустафов от с. Менгишево. Сигналът съдържал данни за лице, което с лек автомобил рег. № Н 3978 ВР превозвало и агитирало жители на селото да гласуват за определена политическа партия. При извършената полицейска проверка било установено, че подателят на сигнала на 26.03.2017г. видял лицето Ердинч от същото село, който ползвал лек автомобил рег. № Н 3978 ВР който превозил до изборната секция три семейства и още една жена до изборната секция. От материалите по проверката се установи, че Ердинч Сабриев от с. Менгишево е превозвал свои близки и роднини, които са трудно подвижни, което не представлява нарушение на ИК. Изготви се проект на решение.

Председателят на РИК подложи проекта на поименно гласуване.

Гласуване:

|  |  |  |
| --- | --- | --- |
| ПРЕДСЕДАТЕЛ  ЗАМ. ПРЕДСЕДАТЕЛ: | Василина Иванова Кънчева  Георги Петков Иванов | За  За |
|  |  |  |
| СЕКРЕТАР: | Ахмед Джамбазов | За |
| ЧЛЕНОВЕ: | Мариела Любчева Великова | За |
|  | Дилян Росенов Нанев  Иван Асенов Найденов  Десислава Стоянова Василева  Ана Иванова Калимарова  Несрин Исмаил Халидова  Юлиян Снежанов Русев | За  За  За  За  За  За |

В резултат на това гласуване РИК Шумен взе Решение № 145 от 07.04.2017г.

Поради изчерпване на дневния ред заседанието беше закрито.

Председател:

Зам.председател: